ระเบียบกรมการขนส่งทางบกระเบียบกรมการขนส่งทางบกว่าด้วยการปฏิบัติงานในกรมการขนส่งทางบกตามพระราชบัญญัติข้อมูลข่าวสารของราชการ พ.ศ. ๒๕๔๐พ.ศ. ๒๕๔๐------------ เนื่องจากพระราชบัญญัติข้อมูลข่าวสารของราชการ พ.ศ. ๒๕๔๐ ได้มีผลใช้บังคับตั้งแต่วันที่ ๙ ธันวาคม ๒๕๔๐ เป็นต้นไปฉะนั้น เพื่อให้การปฏิบัติเป็นไปตามพระราชบัญญัติดังกล่าว และเพื่อให้การถือปฏิบัติของหน่วยงานในสังกัดกรมการขนส่งทางบกเป็นไปในทางเดียวกัน กรมการขนส่งทางบกจึงเห็นสมควรวางระเบียบไว้ดังนี้ ข้อ ๑ระเบียบนี้เรียกว่า"ระเบียบกรมการขนส่งทางบกว่าด้วยการปฏิบัติงานในกรมการขนส่งทางบกตามพระราชบัญญัติข้อมูลข่าวสารของราชการ พ.ศ.๒๕๔๐." ข้อ ๒ระเบียบนี้ให้ใช้บังคับตั้งแต่วันที่ ๙ ธันวาคม พ.ศ. ๒๕๔๐ เป็นต้นไป ข้อ ๓ให้สำนักและกองต่าง ๆ เป็นผู้ดำเนินการในการเก็บข้อมูลข่าวสารส่วนบุคคลที่อยู่ในหน้าที่ความรับผิดชอบของแต่ละหน่วยงาน ซึ่งอยู่ในความควบคุมของกรมการขนส่งทางบก ให้เป็นไปตามพระราชบัญญัตินี้ ข้อ ๔ให้สำนักและกองต่าง ๆ ให้สังกัดกรมการขนส่งทางบก ที่มีหน้าที่ต้องนำข้อมูลข่าวสารของทางราชการตามพระราชบัญญัตินี้นำลงพิมพ์ในราชกิจจานุเบกษาเป็นผู้ดำเนินการส่งข้อมูลไปลงพิมพ์ในราชกิจจานุเบกษา ข้อ ๕ให้สำนักและกองต่าง ๆ ในสังกัดกรมการขนส่งทางบก จัดรวบรวมข้อมูลข่าวสารที่ประชาชนสามารถตรวจดูได้ ให้กับฝ่ายประชาสัมพันธ์ สำนักงานเลขชานุการกรมเพื่อจัดเก็บไว้ให้แก่ประชาชนที่ขอเข้าตรวจดู ทั้งนี้ ให้ฝ่ายประชาสัมพันธ์เป็นผู้คัดสำเนาข่าวสารดังกล่าวให้แก่ประชาชน สำหรับข้อมูลข่าวสารซึ่งบุบสลายง่าย หรือเป็นเอกสารข้อมูลที่บันทึกไว้ในระบบการบันทึกภาพ เสียงระบบคอมพิวเตอร์หรือระบบอื่นใด หรือเป็นข้อมูลข่าวสารที่ไม่สามารถจัดส่งให้กับฝ่ายประชาสัมพันธ์ สำนักงานเลขานุการกรมได้ ไม่ว่าโดยประการใดให้ประชาชนสามารถขอเข้าตรวจหรือข้อแนะนำได้จากสถานที่ดังนี้ (๑) สำนักทะเบียนและภาษีรถ ฝ่ายบริการงานทั่วไป ให้บริการเกี่ยวกับทะเบียนและภาษีรถทั้งตามกฎหมายว่าด้วยการขนส่งทางบกและกฎหมายว่าด้วยรถยนต์ใบอนุญาตผู้ประจำรถและใบอนุญาตขับรถและการของอนุญาตประกอบการขนส่งส่วนบุคคลโทร. ๒๗๒๕๔๙๑, ๖๑๗๗๐๓๘ (๒) สำนักควบคุมการขนส่ง -ฝ่ายใบอนุญาตประกอบการขนส่งประจำทางให้บริการเกี่ยวกับการขออนุญาตประกอบการขนส่งประจำทางด้วยรถโดยสารโทร.๒๗๒๕๕๐๗ -ฝ่ายใบอนุญาตประกอบการขนส่งไม่ประจำทางให้บริการเกี่ยวกับการขออนุญาตประกอบการขนส่งไม่ประจำทางด้วยรถโดยสารปและรถที่ใช้ในการขนส่งสัตว์หรือสิ่งของ (รถบรรทุก) โทร.๒๗๒๕๔๔๓ -ฝ่ายเปรียบเทียบปรับรับข้อร้องเรียนเกี่ยวกับการให้บริการของรถโดยสารประจำทางและรถแท็กซี่มิเตอร์ โทร. ๒๗๒๕๔๖๐ อัตโนมัติ ๑๕๘๔ -ฝ่ายสถานีขนส่งผู้โดยสารให้บริการเกี่ยวกับการขอรับในอนุญาตจัดตั้งและจัดให้มีสถานีขนส่งผู้โดยสาร โทร. ๒๗๒๖๑๓๙ (๓) สำนักวิศวกรรมและความปลอกภัย ฝ่ายบริหารงานทั่วไป ให้บริการเกี่ยวกับการอนุญาตและการดำเนินการของสถานตรวจสภาพรถเอกชน การกำหนดมาตรฐานและอุปกรณ์ส่วนควบของรถ และให้คำแนะนำด้านวิศวกรรมยานยนต์ตลอดจนให้คำแนะนำเกี่ยวกับการพัฒนาคุณภาพคนขับรถ โทร. ๒๗๒๕๖๕๐ (๔) กองนิติกร ให้บริการเกี่ยวกับกฎหมายว่าด้วยการขนส่งทางบกกฎหมายว่าด้วยรถยนต์และกฎหมายว่าด้วยล้อเลื่อน โทร.๒๗๒๕๓๕๒,๒๗๒๕๔๒๖ (๕) กองวิชาการและวางแผน -ฝ่ายสถิติการขนส่ง ให้บริการเกี่ยวกับข้อมูลสถิติต่างๆ ของกรมการขนส่งทางบกโทร.๒๗๒๓๖๔๕ -กลุ่มงานวิชาการและวางแผนให้บริการข้อมูลเกี่ยวกับแผนงานโครงการของกรมการขนส่งทางบก โทร.๒๗๒๓๖๒๔,๒๗๒๓๖๔๐ -ฝ่ายคอมพิวเตอร์ให้บริการข้อมูลเกี่ยวกับทะเบียนรถและตรวจกรรมสิทธิ์รถยนต์ โทร.๒๗๒๓๖๒๓ (๖) กองคลัง ฝ่ายพัสดุและแผ่นป้ายทะเบียนรถ ให้บริการเกี่ยวกับการจัดซื้อจัดจ้างและอื่น ๆ โทร.๒๗๒๕๔๑๔ (๗) กองการเจ้าหน้าที่ โทร.๒๗๒๕๔๒๐ ข้อ ๗ให้รองอธิบดี(ฝ่ายบริหาร)กรมการขนส่งทางบก เป็นผู้รักษาการตามระเบียบนี้ ประกาศ ณวันที่ ๒๓ ธันวาคม พ.ศ. ๒๕๔๐ พงศกร เลาหวิเชียร อธิบดีกรมการขนส่งทางบก[รก.๒๕๔๔/๕ก/๔๐/๑๕มกราคม ๒๕๔๑]